2018 | 06 | 28

jászkarajenő község önkormányzata

Sajtóközlemény

ELKÉSZÜLTEK jászkarajenő község KÖZÉPÜLETEINEK ENERGETIKAI FELÚJÍTÁSAI

**Befejeződtek Jászkarajenő Község önkormányzati tulajdonú épületeinek épületenergetikai korszerűsítései. A beruházás teljes költsége több mint 247 millió forint volt, amelyet az Európai Unió Kohéziós Alapjának támogatásával valósítottak meg.**

Elkészült a Jászkarajenői Mesekert Óvoda, a Jászkarajenői Széchenyi István Általános Iskola, a Petőfi Művelődési Ház és Könyvtár és az Idősek Klubja épületének épületenergetikai korszerűsítése, melynek célja az épületek hőtechnikai adottságainak javítása, valamint a hőveszteség csökkentése volt. Az elmúlt hónapok munkálatai során, az épületeken a külső nyílászárókat korszerű műanyag nyílászárókra cserélték, valamint utólagos homlokzati és födém szigetelés került az épületekre. Továbbá mind a négy intézményen napelemes rendszer került kiépítésre.

A munkálatok azért váltak szükségessé, mert az épületek az elmúlt évtizedekben elhasználódtak és már nem felelnek meg a mai kor támasztotta hőtechnikai követelményeknek. A felújítással nagymértékben csökkenthetők a fenntartási költségek, és sokkal gazdaságosabban lesznek üzemeltethetők az épületek. Emellett az is fontos szempont, hogy az alacsonyabb fűtési energiaigény hatására csökkeni fog a károsanyag-kibocsátás is, így az eddiginél is többet tesznek a környezet védelméért.

A támogatásnak köszönhetően Jászkarajenő Községnek négy olyan intézményi épülete lett, amely megfelel a mai energetikai előírásoknak és környezetvédelmi szempontoknak. Mindez nemcsak a fenntartási költségekben tükröződik majd, hanem sokkal komfortosabb környezetet is biztosít, a megújult homlokzatok pedig a településképet is javítják.

A projektről bővebb információt a [www.jaszkarajeno.hu](http://www.jaszkarajeno.hu) oldalon olvashatnak.

További információ kérhető:

**Jászkarajenő Község Önkormányzat Polgármesteri Hivatala**

2746 Jászkarajenő Rákóczi utca 16.

Telefon: 53/366-001; 53/366-004

E-mail: jkaraph@t-online.hu